Участва във Кримската война (1853-1856). Проявява в битката при Гюргево и Обсадата на Севастопол (1854 – 1855). Отличава се като храбър и доблестен офицер, за което получава няколко бойни награди и израства във военната йерархия. Повишен е във военно звание щабскапитан с назначение за старши адютант на 12-а пехотна дивизия. На 4 август 1855 г. участва в сражението при Черна река за което е награден и повишен във военно звание капитан.